stanford-oval/wikipedia huggingface dataset:
Helena ja keijukuningatar

| Helena ja keijukuningatar> El sueño de una noche de San Juan |
| --- | --- |

Ohjaaja:   Àngel de la Cruz  Manolo Gómez 
Käsikirjoittaja:   Àngel de la Cruz  Iso Soto Beatriz 
Tuottaja:  Manolo Gómez
Säveltäjä:   Arturo B. Kress  Artur Guimaraes 
Leikkaaja:   Mercedes Arcones Schallmoser  Juan Galinanes  Ángel de la Cruz 
Pääosat:   Pedro Abrunhosa  Gabino Diego 
Valmistustiedot
Valmistusmaa:  Espanja Portugali
Tuotantoyhtiö:  Dygra Films S.L.
Ensi-ilta:  2005
Kesto:  85 min
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Helena ja keijukuningatar (esp. El sueño de una noche de San Juan) on Àngel de la Cruzin ja Beatriz Ison käsikirjoittama, Manolo Gómez ja Àngel de la Cruzin ohjaama espanjalainen animaatioelokuva vuodelta 2005.
Juoni

Elokuvan taikamaailmassa on salainen portti aukeaa vain yhtenä tiettynä iltana kerran vuodessa. Sitä ei kuitenkaan näe, jos uskoo taikuuteen. Portin sisäpuolella odottaa Keijukuningatar, jolle voi esittää yhden toivomuksen. Helenalla on sairas isä jonka hän toivoo paranevan, mutta ei usko taikuuteen...
Aiheesta muualla

Helena ja keijukuningatar Internet Movie Databasessa (englanniksi)
Helena Waris

Helena Waris Worldconissa Helsingissä 2017.
Helena Waris (s. 1970) on suomalainen kirjailija. Hän on kirjoittanut erityisesti fantasiaa.
Waris vietti lapsuutensa Kiteellä Pohjois-Karjalassa. 13-vuotiaana hän muutti Mikkeliin, missä hän kirjoitti ylioppilaaksi vuonna 1990. Waris on opiskellut puutarhuriksi. Hän asuu Ristiinassa.
Vuonna 2009 ilmestyi Wariksen esikoisromaani ja Pohjankontu-trilogian aloitusosa Uniin piirretty polku. Sarjan toinen osa Sudenlapset ilmestyi vuonna 2011 ja päätösosa Talviverinen 2013. Kaikki kolme osaa voittivat Suomen Tolkien-seuran vuoden parhaalle suomalaiselle fantasiakirjalle myöntämän Kuvastaja-palkinnon. Uniin piirretystä polusta on tehty Saara Leutolan ohjaama lyhytelokuva Noidantuli, joka sai ensi-iltansa keväällä 2015.
Vuonna 2014 ilmestyi Wariksen neljäs fantasiaromaani Vuori. Myös se voitti Kuvastaja-palkinnon. Syksyllä 2015 ilmestyi Wariksen yhdessä puolisonsa Janne Nykäsen kanssa kirjoittamansa teos Entropia, joka on dystopia tulevaisuuden Suomesta. Vuonna 2016 Waris sai Kaarina Helakisa -palkinnon.
Teokset

Uniin piirretty polku.  Helsinki:  Otava, 2009.  ISBN 978-951-1-23483-8.
Sudenlapset.  Helsinki:  Otava, 2011.  ISBN 978-951-1-24230-7.
Talviverinen.  Helsinki:  Otava, 2013.  ISBN 978-951-1-26517-7.
Vuori.  Helsinki:  Otava, 2014.  ISBN 978-951-1-27934-1.
Waris, Helena & Nykänen, Janne: Entropia.  Jyväskylä:  Aarni, 2015.  ISBN 978-952-7130-04-9.
Waris, Helena & Haaja, Jesse: Rendel.  Helsinki:  Like, 2017.  ISBN 978-952-01-1529-6.
Linnunsitoja.  Helsinki:  Otava, 2017.  ISBN 978-951-1-30454-8.
Vedenkehrääjä.  Helsinki:  Otava, 2018.  ISBN 978-951-1-32622-9.
Jäänvartija.  Helsinki:  Otava, 2019.  ISBN 978-951-1-33147-6.
Nuorgamin vettä.  Helsinki:  Like, 2019.  ISBN 978-952-01-1906-5.
Waris, Helena & Manninen, Mirjami: Olafin pentupäiväkirjat - Pässit pullakahveilla.  Helsinki:  Otava, 2020.  ISBN 978-951-1-34292-2.
Waris, Helena & Manninen, Mirjami: Olafin pentupäiväkirjat - Tuli hännän alla.  Helsinki:  Otava, 2020.  ISBN 978-951-1-35147-4.
Waris, Helena & Manninen, Mirjami: Olafin pentupäiväkirjat - Riikinkukon ruutuhyppy.  Helsinki:  Otava, 2021.  ISBN 978-951-1-37549-4.
Waris, Helena & Manninen, Mirjami: Olafin pentupäiväkirjat - Viheltävä villapaitakoira.  Helsinki:  Otava, 2021.  ISBN 978-951-1-37551-7.
Aiheesta muualla

Kaukonen, Hertta-Mari: Esikoisen teko kesti 21 vuotta. Aviisi, 2008, nro 10.  Artikkelin verkkoversio.
Majander, Antti: Kummastuttaa pientä kulkijaa HS.fi. 13.5.2009.
Helena Miettinen: Uniin piirretty polku. Helsingin Sanomat 13.5.2009.
Helena Waris – Pohjankonnun valtiatar Tähtivaeltaja 3/2013.
Hinrich Romeike

| Mitalit | Mitalit | Mitalit |  |
| --- | --- | --- | --- |
|  Romeike vuonna 2007  |  Romeike vuonna 2007  |  Romeike vuonna 2007  |  |
Maa:  Saksa
Kenttäratsastus
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | yksilökilpailu |  |
|  Kultaa | Peking 2008 | joukkuekilpailu |  |
| MM-kilpailut   | MM-kilpailut   | MM-kilpailut   |  |
|  Kultaa | Aachen 2006 | joukkuekilpailu |  |
| EM-kilpailut   | EM-kilpailut   | EM-kilpailut   |  |
|  Pronssia | Blenheim Palace 2005 | joukkuekilpailu |  |
Hinrich Peter Romeike (s. 26. toukokuuta 1963 Hampuri) on saksalainen uransa päättänyt kenttäratsastuksen olympiavoittaja. 175 senttimetriä pitkä ja 69 kilogrammaa painava Romeike edusti RV St. Hubertus -seuraa.
Romeike voitti olympiakultaa yksilökilpailusta ja joukkuekilpailusta vuoden 2008 kesäolympialaisista Pekingistä. Vuoden 2004 kesäolympialaisissa Ateenassa hän oli yksilökilpailun viides. MM-kilpailuista Romeikella on yksi joukkuekulta ja EM-kilpailuista yksi joukkuepronssi. Viimeisen kilpailunsa Romeike kilpaili lokakuussa 2011.
Ammatiltaan Romeike on hammaslääkäri.
Songs of Experience

| Songs of Experience U2 |
| --- | --- | --- |

Studioalbumin tiedot
 Äänitetty : 2014–2017 Dublinissa, New Yorkissa ja Los Angelesissa
 Julkaistu: 1. joulukuuta 2017
 Formaatti: CD, LP
 Tuottaja(t): Jacknife Lee, Ryan Tedder, Steve Lillywhite, Andy Barlow, Jolyon Thomas
 Tyylilaji: Rock, poprock
 Kesto: 51.07
 Levy-yhtiö: Universal Music Group
 Levymerkki: Island Records, Interscope Records
Listasijoitukset
  6. (albumilista)    3. (fyysinen albumilista)
U2:n muut julkaisut
| Songs of Innocence 2014 | Songs of Experience 2017 | Songs of Surrender 2023 |
Singlet albumilta Songs of Experience
 ”You're the Best Thing About Me” Julkaistu: 6. syyskuuta 2017  ”Get Out of Your Own Way” Julkaistu: 16. tammikuuta 2018  ”Love Is Bigger Than Anything in Its Way” Julkaistu: 23. huhtikuuta 2018  ”Summer of Love” Julkaistu: 10. elokuuta 2018
Songs of Experience on irlantilaisen rock-yhtye U2:n neljästoista studioalbumi. Albumin julkaisivat 1. joulukuuta 2017 Island Records ja Interscope Records, ja se on jatko-osa yhtyeen vuonna 2014 julkaisemalle studioalbumille Songs of Innocence. Albumin innoittajana on sen edeltäjän tavoin ollut William Blaken runokokoelma Songs Of Innocence and Experience.
Yhtye levytti albumin vuosina 2014–2017 yhteistyössä useiden tuottajien kanssa. Albumi oli tarkoitus julkaista jo aiemmin, mutta yhtye päätti siirtää julkaisua vedoten sen työstämisen aikana tapahtuneisiin poliittisiin muutoksiin, joita olivat muun muassa Brexit ja Yhdysvaltain presidentinvaalit 2016. Kitaristi The Edgen mukaan yhtyeen mielestä paras ratkaisu oli ”jättää levy hautumaan, ottaa etäisyyttä ja pohtia, peilaako se todella sitä, mitä maailmalla juuri nyt tapahtuu.” Laulaja Bono kirjoitti joitakin kappaleiden sanoituksia uudelleen aiempaa poliittisemmiksi, ja albumi viimeisteltiin vuonna 2017.[lähde? ]
Songs of Experience on menestynyt kaupallisesti hyvin. Sitä myytiin Yhdysvalloissa ensimmäisellä viikolla 186 000 kappaletta ja nousi myös Billboard 200 -albumilistan ykköseksi ja oli vuoden myydyin rock-albumi. Suomen albumilistalla sen sijoitus oli kuudes ja Britannian albumilistalla viides. Albumilta on julkaistu singleinä kappaleet ”You’re the Best Thing About Me”, ”The Blackout” ja ”Get Out of Your Own Way”. U2 aloittaa vuonna 2018 albumin tiimoilta Experience + Innocence Tour -kiertueen.
Kappaleet

Kaikki sanat Bono, kaikki sävellykset U2 paitsi ”Lights of Home” säv. U2, Alana Haim, Danielle Haim, Este Haim ja Ariel Rechtshaid.
|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Love Is All We Have Left | Andy Barlow | 2.41 |  |  |  |  |  |  |
| 2. | Lights of Home | Jacknife Lee, Ryan Tedder, Brent Kutzle, Jolyon Thomas | 4.16 |  |  |  |  |  |  |
| 3. | You’re the Best Thing About Me | Lee, Tedder, Steve Lillywhite, Kutzle | 3.45 |  |  |  |  |  |  |
| 4. | Get Out of Your Own Way | Tedder, Lillywhite, Kutzle, Thomas, Lee | 3.58 |  |  |  |  |  |  |
| 5. | American Soul | Lee, Thomas, Declan Gaffney | 4.21 |  |  |  |  |  |  |
| 6. | Summer of Love | Tedder, Kutzle, Lee | 3.24 |  |  |  |  |  |  |
| 7. | Red Flag Day | Tedder, Lillywhite, Kutzle, Barlow | 3.19 |  |  |  |  |  |  |
| 8. | The Showman (Little More Better) | Tedder, Lillywhite, Lee | 3.23 |  |  |  |  |  |  |
| 9. | The Little Things That Give You Away | Thomas, Barlow | 4.55 |  |  |  |  |  |  |
| 10. | Landlady | Lee, Tedder, Barlow | 4.01 |  |  |  |  |  |  |
| 11. | The Blackout | Lee, Tedder, Kutzle | 4.45 |  |  |  |  |  |  |
| 12. | Love Is Bigger Than Anything in Its Way | Lee | 4.00 |  |  |  |  |  |  |
| 13. | 13 (There Is a Light) | Tedder, Paul Epworth | 4.19 |  |  |  |  |  |  |
|  |  |  | 51.07 |  |  |  |  |  |  |
Kokoonpano > U2

Bono – laulu
The Edge – kitara, laulu, koskettimet
Adam Clayton – bassokitara
Larry Mullen Jr. – rummut ja lyömäsoittimet
Arvostelut

Desibeli.net:
Soundi:
Ranskan senaatin vaalit

Tämä artikkeli on osa Ranskan viidennen tasavallan poliittista elämää ja rakennetta koskevasta kokonaisuudesta
Viides tasavalta
Ranskan perustuslaki (1958)
Ranskan perustuslakineuvosto
Ranskan tasavallan presidentti
Ranskan pääministeri
Ranskan hallitus
Ranskan parlamentti:
Ranskan kansalliskokous
Ranskan senaatti
Alueneuvosto (Ranska)
Yleisneuvosto (Ranska)
Ranskan departementit
Ranskan arrondissementit
Ranskan kantonit
Ranskan kunnat
Ranskan presidentinvaalit
Ranskan kansalliskokouksen vaalit
Ranskan senaatin vaalit
Ranskan aluevaalit
Ranskan kantonivaalit
Ranskan kunnallisvaalit
Ranskan kansanäänestykset
Ranskan senaatin vaalit, joita kutsutaan myös senaattorivaaleiksi ovat kokemassa suurta muutosta (2007), mutta vaalien epäsuora menetelmä säilyy ja vaalin suorittavat suuret vaalikollegiot eli valitsijamiehet.
Erityispiirteitä > Vuoteen 2008 saakka

Ranskan senaatti, jota kutsutaan myös nimellä ”Haute assemblée” koostui 331 senaattorista:
313 senaattoria valittiin emämaasta ja merentakaisista departementeista, joista jokaisesta valitaan vähintään yksi senaattori,
1 senaattori Uudesta-Kaledoniasta,
1 senaattori Ranskan Polynesiasta,
1 senaattori Wallis- ja Futunasaarilta,
2 senaattoria Mayottelta,
1 senaattoria Saint-Pierre ja Miquelonilta,
12 senaattoria Ranskan ulkopuolella asuvien ranskalaisten edustajina.
Erityispiirteitä > Vuoden 2008 jälkeen

Vuodesta 2004 alkaen on tehty vaalijärjestelmään muutosta, jossa senaattoreiden vaalikausi muuttuu asteittain kuuden vuoden mittaiseksi. Muutos sisältää myös äänestyskausien lukumäärän vähenemisen kahteen; nämä ovat ”série 1” ja ”série 2”. Näin puolet senaattoreista tulee valittavaksi aina kolmen vuoden välein.
Muutoksen kanssa samaan aikaan myös senaattorien paikkajako muuttuu vastaamaan paremmin Ranskan alueiden asukaslukujen muutoksia. Näin senaattoreiden kokonaismääräksi tulee muutoksen jälkeen vuonna 2008 kaikkiaan 343 jäsentä. Ja vuonna 2011 senaattoreiden lukumäärä kasvaa kaikkiaan vielä tästäkin eli heitä tulee olemaan 348. Senaattoreiden paikat jakautuvat seuraavasti:
326 senaattoria valitaan emämaasta ja merentakaisista departementeista, joista jokaisesta valitaan vähintään yksi senaattori,
2 senaattori Uudesta-Kaledoniasta,
2 senaattori Ranskan Polynesiasta,
1 senaattori Wallis- ja Futunasaarilta,
2 senaattoria Mayottelta,
1 senaattoria Saint-Pierre ja Miquelonilta,
1 senaattori Saint-Barthélemy-saarilta
1 senaattori Saint-Martin-saarilta
12 senaattoria Ranskan ulkopuolella asuvien ranskalaisten edustajina.
Erityispiirteitä > Vaalitapa

Sen jälkeen kun laki n:o 2003-697 tuli voimaan 30. heinäkuuta 2003:
180 (52 %) senaattoreista valitaan suhteellisilla vaaleilla. Ranskassa tämä vaalitapa koskee 30 departementtia, joista kustakin valitaan senaattiin vähintään neljä edustajaa. Samaa suhteellisuuden periaatetta noudatetaan myös kun valitaan 12 senaattoria Ranskan ulkopuolella asuvien kansalaisten edustajiksi. Kukin vaaliliitto asettaa vähintään kaksi ehdokasta enemmän kuin valituksi voi tulla ja sukupuolten välinen jakauma on otettava myös huomioon.
166 (48 %) senaattoreista valitaan kaksivaiheisilla enemmistövaaleilla ja tämä tapa on käytössä 70 departementissa, joista valitaan edustajia kolme tai vähemmän. Myös Uudessa-Kaledoniassa ja neljässä merentakaisessa yhteisössä on käytössä Ranskassa yleisin tapa valita edustajia.
Erityispiirteitä > Puhemies ja puhemiehistö

Joka kolmen vuoden kauden kuluttua, eli aina kun osa edustajista valitaan, senaatti valitsee itselleen puhemiehistön jota kutsutaan ranskaksi toimistoksi. Samalla valitaan myös senaatin puhemies, joka toimii tasavallan presidentin sijaisena tai ottaa tehtävän hoitaakseen jos presidentti on itse kykenemätön, syystä tai toisesta, virkaansa hoitamaan.
Erityispiirteitä > Valitsijamiehet

Valitsijamiehet koostuvat pääsääntöisesti (95 % valitsijamiesten kokonaismäärästä) kunnallisilla vaaleilla valituista henkilöistä, kunnanjohtajista, kuntien apulaisjohtajista, kunnanhallituksen jäsenistä sekä keskeisten kunnanvaltuustojen edustajista. Näiden edustajien lukumäärä on sidoksissa kuntien asukasmääriin. Toisaalta loput (5 % valitsijamiehistä) koostuu kansanedustajista, alueneuvostojen- sekä yleisneuvostojen jäsenistä.
Historia

Laki, joka tuli voimaan 14. helmikuuta 1875 ja koski Ranskan kolmannen tasavallan senaattia, määritteli senaatin koostuvan 300 edustajasta, joista 225 valittiin departementeista ja siirtomaista ja lisäksi 75 edustajaa valitsi kansalliskokous. Kansalliskokouksen valitsemat edustajat olivat erottamattomia, ja heidät oli valittu eliniäksi. Siksi näitä senaattoreita ei voitu erottaa, vaikka kansalliskokouksen valitsemista senaattoreista luovuttiin lailla 10. joulukuuta 1884. Viimeinen kansalliskokouksen elinajaksi valitsema senaattori kuoli vuonna 1918. Kansalliskokouksen valitsemia elinikäisiä senaattoreita oli kaikkiaan 116.
Senaattorivaalien aluejako vuoden 2008 jälkeen.
Ranskan senaatin täysistuntojen sali Luxemburgin palatsissa Pariisissa
Slashdot-vaikutus

Slashdot-vaikutus (engl. Slashdot effect) tarkoittaa ilmiötä, joka syntyy jonkin suositun www-sivuston linkittäessä pienemmälle sivustolle, jolloin pienemmän sivuston palvelin ruuhkautuu kasvaneen tietoliikenteen seurauksena. Termi viittaa sivuston kävijämäärässä tapahtuvaan hetkelliseen muutokseen, jos sivusto mainitaan suositun teknologiauutisten tietopalvelun, Slashdotin uutisoinnissa.
Tyypillisesti pienemmät www-sivustot eivät tällöin pysty vastaamaan kasvaneeseen liikenteen määrään, josta saattaa seurata koko palvelimen kaatuminen.
Syntytapa

Slashdotin, Diggin ja Farkin kaltaiset sivustot julkaisevat lyhyitä artikkeleita, joita käyttäjät voivat kommentoida. Tavallisesti artikkelissa mainitaan jokin kiinnostava sivusto tai uutisaihe sekä siihen viittaava hyperlinkki. Tällöin valtava lukijamäärä yrittää samanaikaisesti käydä katsomassa mainittuja sivuja. Lukijat saavat aikaan niin valtavan määrän hakupyyntöjä, että sivuston palvelimet joko ylikuormittuvat tai ne ylittävät sallitun tiedonsiirtomäärän, jolloin sivuja ei pääse lukemaan.
Eräs Slashdotin kommentti kuvasi vaikutusta osuvasti: "Slashdot on maailmankuulu. Se on satunnainen hajautettu palvelunestohyökkäys, jonka edessä verkko- ja järjestelmävastaavat vapisevat ja josta he näkevät painajaisia."
Aiheesta muualla

Slashdot.org (englanniksi)
Slashdot FAQ: What is the "Slashdot Effect?"
BitTorrent Files for Slashdot Effect Victims (Arkistoitu – Internet Archive)
Stephen Adler: The Slashdot Effect: An Analysis of Three Internet Publications (Arkistoitu – Internet Archive) (englanniksi)
Slashdot Article on using Freecache--a system in which cooperating (volunteer) caches exchange any files without burdening the original site (no longer an active project) to mitigate the flashdot effect.
Page containing mirrors of sites in slashdot articles, as well as text of the articles (Arkistoitu – Internet Archive)
Slashdot Effect on Christmas Lights Webcam Hoax  (web stats of same)
An analysis of the slashdot effect from a slashdotted webmaster (Arkistoitu – Internet Archive)
Get Slashdotted Tips & Tricks Collection
Apache Configuration that has saved me from Slashdot Effect, by Emre Sokullu (turkiksi; config-tiedosto) (englanniksi)
Sermons of a Sodomite

| Sermons of a Sodomite Anal Blasphemy |
| --- | --- | --- |

EP-levyn tiedot
 Julkaistu: 10. lokakuuta 2011
 Formaatti: CD, 7" vinyyli
 Tyylilaji: black metal
 Kesto: 15.24
 Levy-yhtiö: Hammer of Hate
Anal Blasphemyn muut julkaisut
| Profane Fornication Ejaculation 2010 | Sermons of a Sodomite 2011 | Perversions of Satan 2012 |
Sermons of a Sodomite on suomalaisen black metal -yhtyeen Anal Blasphemyn EP-levy. Se julkaistiin vuonna 2011 levymerkillä Hammer of Hate.
Albumin kansikuvassa esiintyy Suomen ensimmäinen avoimesti transsukupuolinen pappi Marja-Sisko Aalto. Myös albumin kappaleiden sanoitukset liittyvät aiheeseen, sekä sen kansilehtisessä on tietoa aiheeseen liittyen.
Kappaleet

Sermons of a Sodomite – 5.17
Metamorphosis – 3.46 (instrumentaali)
Perverse Butterfly – 6.21
Jäsenet

Molestor Kadotus ‎– laulu, kaikki instrumentit
Aiheesta muualla

Sermons of a Sodomite Discogsissa. (englanniksi)
Albumi Sermons of a Sodomite Encyclopaedia Metallum -sivustolla (englanniksi)
Pro/Engineer

Pro/ENGINEER (lyhyemmin Pro/E tai Pro) on Parametric Technology Corporationin (PTC) kehittämä kolmiulotteinen CAD-mekaniikkasuunnitteluohjelma. Ohjelman ominaisuuksia ovat parametrisuus, assiosiatiivisuus ja piirrepohjaisuus.
Pro/ENGINEER on PTC:n PDS (Product Development System) tuotekehitysjärjestelmän keskeinen osa yhdessä Windchill, Arbortext, ProductView ja Mathcad tuoteperheiden kanssa. Pro/Engineer ohjelmisto toimii yleisimmissä Windows-, UNIX- ja LINUX-käyttöjärjestelmissä
Yleistä

Pro/ENGINEER on tuotekehitystoimintaan tarkoitettu CAD/CAM-järjestelmä, jolla voidaan luoda 3D-malleja, -kokoonpanoja, -piirustuksia ja -työstöratoja. Merkittävin ero useisiin muihin CAD/CAM-ohjelmiin on Pro/ENGINEERin piirrepohjaisuus, assosiatiivisuus ja skaalautuvuus. Mallit koostuvat siis mitta- ja parametriohjatuista piirteistä, joita voidaan muokata, järjestellä uudelleen tai poistaa. 3D-mallin muuttaminen näkyy heti myös mallista tehtyjen piirustusten, kokoonpanojen, lujuuslaskentojen ja työstöratojen päivittymisenä. Kaikki sovellukset toimivat samasta 3D-mallikannasta. Ohjelma koostuu moduuleista, joilla sitä voidaan muokata käyttäjän tarpeita vastaavaksi.
Pro/Engineerin matematiikkaytimenä on PTC:n kehittämä Granite, jota on lisensioitu myös muihin CAE-ohjelmistoihin. Toisin kuin valtaosassa CAD-järjestelmiä, PTC omistaa kaiken Pro/Engineeriin liittyvän teknologian.
Pro/ENGINEER on ollut saatavissa 64-bittisenä versiona jo 90-luvun puolella. Windows XP64, Vista64, Windows 7 ovat tuettuja. Ohjelmiston kiistämättömiin vahvuuksiin kuuluu mallien muokattavuus, haasteellisen geometrian mallintaminen, suurten kokoonpanojen hallinta ja saumattomasti integroituvat sovellukset.
Paketoinnit

Pro/Engineer Foundation XE (peruslisenssi, FXE)
Pro/Engineer Advanced SE (FXE ja suunnittelutiedonhallinta)
Pro/Engineer Advanced XE (kuten edellä + yksi lisämoduuli)
Pro/Engineer Enterprise SE (kuten edellä + kaikki lisämoduulit)
Pro/Engineer Enterprise XE (kuten edellä + joitakin erityisohjelmistoja)
Paketoinnit > Modulit ja laajennukset

Ohjelmistoa voidaan muokata ja esimerkiksi rakentaa erilaisia suunnitteluautomaatioita. Lähes kaikkiin ulkoisiin analyysiohjelmistoihin löytyy rajapinta. Paketointien lisäksi ohjelmaan on tarjolla useita kymmeniä erilaisia työkalumoduleita, jotka keskittyvät määrättyyn osa-alueeseen, esim. muovivalutekniikka, ohutlevysuunnittelu, reverse engineering ja työkalusuunnittelu.
Toisin kuin yleensä tämän tyyppisissä ohjelmistoissa, Pro/ENGINEER on alaspäin yhteensopiva Associative Topology Bus -teknologian ansiosta.
Muutokset

Wildfire 1.0 -versioon (2002) tuli sivuvalikko- ja tekstipohjaisen käyttötavan tilalle, windowsmainen kojelautatyyppinen käyttöliittymä.
Wildfire 3.0 (2006) sivuvalikko vaihtui kokonaan "kojelautaan".
Wildfire 5.0 (2009) Windowsin Ribbon-käyttöliittymä, dynaaminen editointi ja monisäikeinen mallien generointi.
Creo 1 Parametric (2011) samaan mallitietokantaan pohjautuva piirre- ja geometriapohjainen mallinnus & visualisointi
Creo 2 Parametric (2012) saman mallitietokannan yhteiskäyttö niin piirre- kun geometriapohjaisilla sovelluksilla
Aiheesta muualla

Parametric Technology Corporationin virallinen sivu (Arkistoitu – Internet Archive)
Pro/E yhteisö, Pro/E-aikakauslehti (Arkistoitu – Internet Archive)
Wildfire 3.0 -videoita
Olaf Cortenin Pro/ENGINEER -sivusto
Granite- mallinnusydin (Arkistoitu – Internet Archive)
What´s new sivusto (Arkistoitu – Internet Archive)
PTC History and Acquisitions (Arkistoitu – Internet Archive)
Parametric Modelling history (Arkistoitu – Internet Archive)
Parametric Technology Corp (Arkistoitu – Internet Archive)
Hiski Mikkonen

Hiski Mikkonen (2. helmikuuta 1891 Keitele – 15. kesäkuuta 1981 Helsinki) oli suomalainen lääkäri ja kirjailija.
Henkilöhistoria

Mikkosen vanhemmat olivat maanviljelijä Hiskias Mikkonen ja Potentia Laukkanen. Hän pääsi ylioppilaaksi Oulun suomalaisesta klassisesta lyseosta 1913 ja valmistui lääketieteen lisensiaatiksi Helsingin yliopistosta 1925. Kirurgiaan Mikkonen erikoistui 1933. Hän toimi Rääkkylän kunnanlääkärinä 1925–1928, Kuopion lääninsairaalan vapaaehtoisena apulaislääkärinä 1928–1929 ja apulaislääkärinä 1929–1932, Helsingin yleisen sairaalan kirurgisen osaston vapaaehtoisena apulaislääkärinä 1932–1933, Marian sairaalan kirurgisen osaston apulaislääkärinä 1933–1936, Uudenkaupungin kaupunginlääkärinä 1936–1947, Uudenkaupungin seudun sairaalan ylilääkärinä 1930–1960 ja yksityislääkärinä vuodesta 1960. Sodissa Mikkonen oli sotasairaalan ja sotavammasairaalan lääkäri, sotilasarvoltaan hän oli lääkintäkapteeni (1941).
Teoksia

Lääketieteellisten julkaisujen, aikakauslehti- ja sanomalehtiartikkeleiden sekä joidenkin muiden tekstien ohella Mikkonen julkaisi novellikokoelman ja romaanin:
Tuntemattoman ovella, kertomuksia.   Otava 1920
Kutsumus, romaani.   Karisto 1929
Aiheesta muualla

Hiski Mikkonen : Helmikuinen Venetsia, Helsingin Sanomat, 23.02.1930, nro 52, s. 27, Kansalliskirjaston digitaaliset aineistot
Kulttuurivaltiossa on oikeuden ohjattava vallankäyttöä. Väkivaltakiihoituksesta tehtävä loppu (Tri Hiski Mikkosen alustus Nuortasavaltalaisten keskusteluillassa 23.11.1933), Helsingin Sanomat, 24.11.1933, nro 317, s. 3, Kansalliskirjaston digitaaliset aineistot
Hinrich Johannes Rink

| Hinrich Johannes Rink |
| --- | --- |
 Hinrich Johannes Rink
Henkilötiedot
Syntynyt: 26. elokuuta 1819 Kööpenhamina
Kuollut: 15. joulukuuta 1893 (74 vuotta) Kristiania
Kansalaisuus:  Tanska
Ammatti:  geologi ja Grönlannin tutkija
Hinrich Johannes Rink (26. elokuuta 1819 Kööpenhamina – 15. joulukuuta 1893 Kristiania) oli tanskalainen geologi ja Grönlannin tutkija. Rink opiskeli 1840-luvulla muun muassa fysiikkaa ja kemiaa, mutta päätyi Grönlantiin tutkimaan maan perinteitä ja jäätiköitä. Rink teki vuosina 1848–1851 retken Grönlantiin ja teki sen aikana havaintoja muun muassa jään reunan muuttumisesta. Rink päätteli laajan sisämaan jäätikköalueen syöttävän viittä mereen laskevaa jäävirtaa. Näin ollen hän oli yksi nykyisen jäätikkötieteen edelläkävijoitä.
Rink osallistui 1845–1847 mineralogina Galathea-korvetin purjehdukseen maapallon ympäri. Hän matkusteli 1848–1851 Pohjois-Grönlannissa, jossa hän teki käänteentekeviä tutkimuksia Grönlannin sisämaanjäästä. Hän toimi sitten ansiokkaasti 1853–1868 valtion virkamiehenä Grönlannissa ja oli 1871–1882 kuninkaallisen grönlantilaisen kaupan johtajana Kööpenhaminassa.
Vertailevan kieli- ja satututkimuksen perusteella Rink esitti teorian, että eskimot olisivat alkuaan asuneet Alaskassa, josta he sitten olisivat levinneet Grönlantiin asti. Rinkin pääteoksia ovat Om isens udbredning og bevægelse over Nordgrønland’s fastland (1853), Grønland, geografisk og statistisk beskrevet (1852–1857), Eskimoiske eventyr og sagn (1866, lisäys 1871).